Sídlisko mestského typu (Ukrajina)

Sídlisko mestského typu alebo sídlo mestského typu, v skratke SMT ( - selyšče mis'koho typu) na Ukrajine bolo do roku 2023 oficiálne označenie určitého typu sídelnej jednotky, ktoré v administratívnom členení Ukrajiny predstavovalo medzistupeň medzi dedinou (obcou) a mestom, pričom z hľadiska počtu obyvateľov malo bližšie k mestu.

 Dejiny 
Pôvodná definícia sídliska mestského typu pochádza z Výnosu prezídia Najvyššieho sovietu Ukrajinskej SSR z 12. marca 1981. Do kategórie sídlisk mestského typu podľa neho mohli byť zaradené sídelné jednotky umiestnené pri priemyselných podnikoch, železničných uzloch, hydrotechnických zariadeniach, podnikoch na výrobu a spracovanie poľnohospodárskej produkcie (preto je dodnes častejší výskyt sídlisk mestského typu v priemyselných a ťažobných oblastiach napr. v oblasti Donbasu) a taktiež sídelné jednotky, na území ktorých boli umiestnené vysokoškolské a stredoškolské špeciálne zariadenia, vedeckovýskumné inštitúcie, sanatóriá a iné stacionárne liečebné a zotavovacie zariadenia, ktoré majú štátny bytový fond s počtom viac ako 2.000 obyvateľov, z ktorých minimálne dve tretiny sú robotníci, zamestnanci a členovia ich rodín. 

V ojedinelých prípadoch mohli byť do kategórie sídlisk mestského typu zaradené sídelné jednotky s počtom obyvateľov nižším ako 2.000 ľudí, avšak nie menším ako 500 ľudí v prípade, ak existoval predpoklad nárastu počtu obyvateľstva v blízkej budúcnosti v dôsledku ekonomického a sociálneho rozvoja.

Po vyhlásení nezávislosti Ukrajiny 1. januára 1991 bolo v krajine 921 sídlisk mestského typu, čo predstavovalo 67,96% z celkového počtu mestských sídel.

V platnej Ústave Ukrajiny z roku 1996 sa o administratívnom členení hovorí v článku 133. Podľa tohto článku: „Systém administratívno-teritoriálneho usporiadania Ukrajiny tvoria: autonómna republika Krym, oblasti, rajóny, mestá, rajóny v mestách, sídliská a dediny.“ ().КОНСТИТУЦІЯ УКРАЇНИ Pojem „sídlisko mestského typu“ teda ako súčasť administratívneho členenia Ukrajiny v ústave neexistuje. Tento typ sídla ale reálne na Ukrajine existoval, pojem sa vyskytoval v množstve zákonov nižšieho stupňa, ako aj v národných štatistických ukazovateľoch.

Orgánom štátnej výkonnej moci v sídlisku mestského typu bola sídelná rada národných poslancov ().

V roku 2023 bola táto sídelná jednotka vládou Ukrajiny zrušená.

 Prehľad vybraných demografických parametrov sídlisk mestského typu na Ukrajinepublikovaný v roku 2008Дністрянська Н. Географічні параметри та функціональні можливості мережі селищ міського типу Львівської та Івано-Франківської областей//Вісник Львів. ун-ту Серія геогр. 2008. Вип. 35. С. 66–71 Administratívnajednotka Početsídlisk mestského typu Hustota sídliskmestského typu(počet na 1000 km²) Priemerná ľudnatosťsídlisk mestského typu(v tis. osôb) Podiel obyvateľstvasídlisk mestského typuna mestskom obyvateľstve (v %) Ukrajina 885  1,47  5,1  13,2  20px Krymská autonómna republika 56  2,15  5,4  16,2  20px Čerkaská oblasť 15  0,72  5,2  9,3  20px Černihivská oblasť 30  0,94  4,4  17,6  20px Černovická oblasť 8  0.99  6,8  15,2  20px Dnepropetrovská oblasť 46  1,44  5,2  8,6  20px Donecká oblasť 131  4,94  3,9  10,6  20px Charkovská oblasť 61  1,94  6,7  16,3  20px Chersonská oblasť 30 1,05  6,5  24,5  20px Chmeľnycká oblasť 24  1,17  4,4  13,7  20px Ivanofrankivská oblasť 24  1,73  5,0  19,8  20px Kirovohradská oblasť 26  1,06  6.1  20,7  20px Kyjevská oblasť 30  1,07  7,8  22,3  20px Luhanská oblasť 109  4.08  4,1  18,0  20px Ľvovská oblasť 34  1,56  3,6  7,5  20px Mykolajivská oblasť 17  0,69  6,2  13,9  20px Odeská oblasť 33  0,99  5,9  11,2  20px Poltavská oblasť 21  0,73  6,2  12,6  20px Rivnenská oblasť 16  0.80  6,0  18,1  20px Sumská oblasť 20  0,84  4,9  10,6  20px Ternopiľská oblasť 17  1,23  4,7  17,8  20px Vinnycká oblasť 29  1,09  5,7  19,1  20px Volynská oblasť 22  1,09  4,6  18,0  20px Zakarpatská oblasť 19  1,48  6,2  29,3  20px Záporožská oblasť 23  0,85  5,9  8,3  20px Žytomyrská oblasť 43  1,44  4,3  24,0 

 Referencie 

 Pozri aj 
 Administratívne členenie Ukrajiny
 Sídlisko mestského typu

 Externé odkazy 
 Základné štatistické údaje o administratívnych celkoch Ukrajiny na stránke Najvyššej Rady Ukrajiny 

 Zdroj